section_heading: Životopis
paragraph_text: Leskovar je rođen 12. prosinca 1861. u Valentinovu kod Pregrade.<ref>Zagorski godišnjak. Kulturno-prosvjetno društvo hrvatskih Zagoraca "Matija Gubec", 1969. Njegov djed je bio kovač.<ref> Otac mu se zvao Ivan Leskovar, a supruga mu je bila Terezija Leskovar.<ref> Po završetku učiteljske škole (1880.), službovao je kao učitelj u mnogim mjestima. Nakon što se umirovljuje 1922. vraća se u rodno selo u kojem ostaje sve do svoje smrti 1949. U književnosti se javio kao tridesetogodišnjak svojom novelom Misao na vječnost koja je objavljena u "Vijencu" 1891. godine. Godine 1892. i 1894. objavljuje još dvije pripovijesti u "Vijencu" - Katastrofa i Poslije nesreće. U godinama 1896. i 1898. objavljuje svoja jedina dva romana - Propali dvori i Sjene ljubavi. Posljednje njegovo djelo, Kraljica zemlje, tiskano je 1905. godine.